हजारे को पीएम ने भेजा गेट वेल सून का संदेश  
प्रधानमंत्री मनमोहन सिंह ने अपने निजी स्टाफ के एक अधिकारी के माध्यम से संदेश भेजा। उन्होंने साथ ही फूलों का गुलदस्ता भी भेजा।
बारह दिनों के अनशन के बाद अस्पताल में भर्ती अन्ना हजारे को मंगलवार को प्रधानमंत्री मनमोहन सिंह ने गेट वेल सून का संदेश भेजा। प्रधानमंत्री कार्यालय के सूत्रों ने कहा कि सिंह ने अपने निजी स्टाफ के एक अधिकारी के माध्यम से संदेश भेजा। उन्होंने साथ ही फूलों का गुलदस्ता भी भेजा।  हजारे ने मजबूत लोकपाल विधेयक के लिये रविवार को अपना अनशन तोड़ा जिसके बाद उन्हें गुड़गांव के एक अस्पताल में भेजा गया। 74 वर्षीय गांधीवादी नेता का उपचार कर रहे चिकित्सकों ने कहा है कि उनकी हालत स्थिर है और अब धीरे-धीरे सामान्य हो रही है।